OzLabs/hebrew-wiki-articles huggingface dataset:
אלונה אפשטיין

אלונה אפשטיין (ילידת 1975) היא מלחינה ישראלית.

==קורות חייה==
נולדה בבאקו, אזרבייג'ן, ועלתה לישראל בשנת 1990. למדה קומפוזיציה באקדמיה על שם רובין אצל לאון שידלובסקי וראובן סרוסי. אפשטיין זכתה במספר מלגות, בהן של קרן התרבות אמריקה ישראל, וולפסון ובוכמן.

בין עבודותיה ניתן לכלול שתי אופרות לילדים, יצירות לפסנתר, יצירות ווקאליות, קאמריות, תזמורתיות ומוזיקה לתיאטרון ולסרטים.

המוזיקה שלה מבוצעת במגוון מקומות בישראל ומחוצה לה - ב"תחרויות האביב" בתל אביב (2005), בפסטיבל “Young Euro Classics” בברלין (2006), בפסטיבל כפר בלום למוזיקה קאמרית (2010), פסטיבל ACL בטאיפיי (2011) ופסטיבל Contemporary Music Days בנירנברג (2013).

יצירותיה הופיעו גם כן בסדרות קונצרטים בבואנוס איירס ובניו יורק. שתיים מיצירותיה התזמורתיות: "שערים" (2006) ו-"מלאכי סתיו" (2010) זיכו אותה בפרס אקו"ם (2010) ובפרס ראש הממשלה לקומפוזיטורים (2013).

בנוסף להלחנה, חוקרת אפשטיין את האינטרטקסטואליות במוזיקת האוונגרד בישראל. ב-2013 הוציאה מאמר בנושא המוזיקה של לאון שידלובסקי במגזין "פעימות: כתב עת למוזיקה ותרבות". אפשטיין גם מלמדת את מקצועות המוזיקה לסוגיהם.

בשנים 2010–2015 כיהנה כיושבת ראש פורום המלחינות והמבצעות בישראל.

==קישורים חיצוניים==

* [http://www.israelcomposers.org/Members.aspx?lang=Hebrew&letter=א&id=283 דף המלחינה באתר איגוד המלחינים בישראל (באנגלית)]
*

קטגוריה:מלחינות ישראליות במוזיקה הקלאסית
קטגוריה:מלחינים ישראלים במוזיקה הקלאסית
קטגוריה:מלחינות ישראליות
קטגוריה:מלחינים ישראלים
קטגוריה:ישראלים ילידי אזרבייג'ן
קטגוריה:ישראליות ילידות אזרבייג'ן
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראליות שנולדו ב-1975
קטגוריה:ישראלים שנולדו ב-1975
מוריס קומרשל J4

"מוריס קומרשל J4"- [[טנדר, שנת 1967]]
מוריס קומרשל J4 (באנגלית: Morris Commercial J4, הייתה קרויה גם: Austin J4, משנת 1968 הייתה קרויה גם: BMC J4) היא מכונית מסחרית אשר יוצרה על ידי חטיבת המכוניות המסחריות Morris Commercial Cars, בקונצרן הרכב הבריטי British Leyland עד שנת 1968, ומשנת 1968 בקונצרן הרכב הבריטי The British Motor Corporation Limited (BMC) שהייתה חברת בת של British Motor Holdings , אשר יוצרה בין השנים 1960–1974 בבריטניה.

==תצורות "מוריס קומרשל J4"==
* מסחרית.
* טנדר.

=="מוריס קומרשל J4"==
* קומרשל - בעברית: מסחרי.
* דגם ה"מוריס קומרשל J4" עבר 2 מתיחות פנים עד שנת 1974.
* בלמים: בלמי תוף.
* מתלים: מתלה עצמאי קדמי שילב קפיצי סליל ובולמי זעזועים הידראוליים מסוג "מנוף" ואילו הקפיצים האחוריים הושגו באמצעות קפיצי עלים חצי אליפטיים.
* תאוצה בין 0–80 קמ"ש היא 20.2 שניות (דגם מנוע בנזין).
* דגמי "מוריס קומרשל J4" שירתו כרכבי תובלה של דברי דואר בדואר המלכותי הבריטי.
* דגם "מוריס קומרשל J4" בתצורת מנוע דיזל בלבד, יוצר בספרד בין השנים 1965–1989 על ידי יצרנית הרכב הספרדית Sava (Spain) (שם רשמי: "Sociedad Anónima de Vehículos Automoviles"), ושווק בשמות: "SAVA J4" ו-"Pegaso J4".

==ראו גם==
* מוריס FE
* מוריס J-type
* מוריס J2

==קישורים חיצוניים==

* 

==הערות שוליים==

קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1960
קטגוריה:מכוניות בריטיות
קומרשל J4
תזמורת הג'אז הישראלית

תזמורת הג'אז הישראלית, הידועה גם בשם האורקסטרה, היא הרכב ג'אז בן 12 נגנים, במבנה דומה להרכב "ביג בנד". התזמורת הוקמה בשנת 2003, על ידי נגן הטרומבון אבי ליבוביץ', ועברה בהמשך לניהולם האומנותי של רון אלמוג ויאיר סלוצקי, חברי ההרכב. הגלגול הראשון של ההרכב היה כחמישיית ג'אז בה היו חברים יאיר סלוצקי, עמית פרידמן, איתמר גרוס, מיקי ורשאי ורון אלמוג.

נגני התזמורת מלחינים את חלק מיצירות ההרכב, וכן מבצעים לחנים ושיתופי פעולה עם אמנים אחרים. התזמורת מופיעה בישראל ובעולם, בין היתר בקנדה, צרפת, איטליה, גרמניה ודרום אפריקה.

== נגנים ==
===ההרכב הנוכחי===
* יאיר סלוצקי, ירון אוזנה– טרומבונים
* ארתור קרסנובייב, יובל פלג – חצוצרות
* אלון פרבר, טל ורון, דין צור, יובל טבצ'ניק – סקסופונים
* גיא כיירא - גיטרה
* איתמר גרוס – קלידים
* מיקי ורשאי - בס וקונטרבס
* רון אלמוג – תופים

===נגנים לשעבר / אורחים===
* עמית פרידמן, ליאור לוין, יונתן יודקוביץ' - סקסופונים
* אבי לייבוביץ׳- טרומבון
* יובל שפירא, דן ורון - חצוצרות
* יונתן אלבלק - גיטרה
* קטיה טובול, תומר בר, ניתאי הרשקוביץ - קלידים

== שיתופי פעולה ==
נוסף על הרפרטואר המקורי, הופיעה התזמורת עם אמנים רבים, בהם: קלאודיה אקונה, דיוויד סנשז, יוסי פיין, אבישי כהן, עוז נוי, שם טוב לוי, שלומי שבן, שלום חנוך, חוה אלברשטיין, יוני רכטר, הדג נחש, שלמה גרוניך, אסתר רדא, ענת מושקובסקי ועוד.

== דיסקוגרפיה ==
* Groove Collage (2008)
* Volcano (2013)
* השירים של יענקל'ה רוטבליט (הקלטה מהופעה שהתקיימה בשנת 2011 למען אלוויין ישראל, הגן השיקומי בירושלים) (2014)
* בחברה טובה (בשיתוף שם טוב לוי) (2015)
* Nine Tales One Story (2018)
* חיבורים (בין המשתתפים באלבום: חוה אלברשטיין, יוני רכטר, מאיה בלזיצמן, אלון אולארצ'יק, איתי פרל, שם טוב לוי, שלמה גרוניך, אלי מגן) (2022)

== קישורים חיצוניים ==
* 

* [https://yosmusic.com/yos4284/ ביקורת על האלבום Groove Collage], באתר יוסמיוזיק, 30 באוגוסט 2008
* 
* [https://yosmusic.com/yos12683/ ביקורת על האלבום השירים של יענקל'ה רוטבליט], באתר יוסמיוזיק, 13 באפריל 2014
* [https://yosmusic.com/%d7%a9%d7%9d-%d7%98%d7%95%d7%91-%d7%9c%d7%95%d7%99-%d7%91%d7%97%d7%91%d7%a8%d7%94-%d7%98%d7%95%d7%91%d7%94/ ביקורת על האלבום בחברה טובה], באתר יוסמיוזיק, 18 ביוני 2015
* 

== הערות שוליים ==

תזמורת הג'אז הישראלית
קטגוריה:הרכבי ג'אז ישראלים
קטגוריה:ג'אז ישראלי
דג טיגריס ויטטוס

דג טיגריס ויטטוס (שם מדעי: Hydrocynus vittatus) הוא מין של דג טורף ממחלקת מקריני סנפיר מסדרת החריתאים ומשפחת האלסטיים החי באגני מים מתוקים טרופיים במרכז אפריקה. הדג לרוב ניזון מדגים, אך הוא גם נצפה קופץ מן המים ותופס סנוניות עפות.<ref></ref>

== מראה ==
דג הטיגריס הוא בצבע כסוף, עם פסים דקים שחורים לאורך גופו הארוך, וסנפירים גבוהים ואדומים. ראשו גדול ושיניו גדולות וחדות, לדג הטיגריס שמונה שיניים בכל לסת. שיניו החדות והנוקשיות משמשות לתפיסה וחתיכת הטרף.<ref name=":0"></ref> הדג מחליף את שיניו גם בלסת העליונה וגם בלסת התחתונה באופן סדיר.<ref name=":1"></ref> זכרי דג הטיגריס גדולים בממוצע מן הנקבות,<ref name=":0" /> והם מגיעים לאורך מרבי של 105 ס"מ.<ref></ref> דג זה הוא אחד מהגדולים בבני סדרתו, אך הוא קטן מעט מקרובו דג טיגריס גולייתי. דג הטיגריס מגיעים למשקל מרבי של כ 28 ק"ג.

== תפוצה ==
הדג נפוץ בנהרות הבאים: נהר ניז'ר, נהר בנו, נהר וומה, נהר סנגל, הנילוס, נהר אומו, נהר קונגו, נהר לופירה, נהר לואלבה, נהר לואפולה, נהר זמבזי, נהר לימפופו, נהר רובומה, נהר שירה ונהר וואמי. כמו כן הדג נפוץ באגמים הבאים: אגם בנגוואולו, אגם מוורו, אגם טנגניקה, אגם אופמבה, אגם רוקווה ונהר מלגרסי. דג הטיגריס מצוי גם באגן אוקוונגו, באזורי חוף נמוכים בדרום נהר פונגולה, ובאגם המלאכותי אגם קריבה.

== חשיבות אקולוגית ==
דגי טיגריס הם מקור מזון והכנסה חשוב לתושבים המקומיים. הם מספקים מקור חלבון טבעי, ומושכים תיירים שבאים לדוג אותם לפנאי או כחלק מתחרויות דייג. בגלל חשיבותם האקולוגית והכלכלית, דגי הטיגריס נחקרים בהרחבה על ידי קבוצות שימור וחוקרים מאוניברסיטאות.<ref name=":1" />

== סביבת מחיה ==
דגי הטיגריס חיים בעיקר בתחתית מקור מים מתוקים גדול כמו נהר או אגם.<ref></ref> במהלך היום הם נמצאים בעיקר קרוב לפני המים, ובלילות הם מצויים יותר בקרבת הקרקעית. הם משגשגים במים עם הרבה חמצן, ובאזורים חמים.

== מאפיינים ==
זהו צייד רב כוח הניזון בעיקר מדגים אחרים כמו הסרדין האנדמי לטנקניקה Limnothrissa miodon ועוד דגים כמו אמנוניים, קברנוניים, שפמנונאים וקרפיוניים. דג זה תועד גם קופץ לעבר סנוניות רפתות שעפו מעל הנהר ולוכד אותם. דבר זה מצליח בעיקר במקווי מים רדודים יחסית בהם קל לדג לאתר את הציפורים שמעליו. זהו דג המים המתוקים היחיד, אשר ידוע, שתופס עופות מעופפים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אלסטיים
קטגוריה:דגים: טורפי-על
קטגוריה:בעלי חיים שתוארו ב-1861
קטגוריה:הרפובליקה הדמוקרטית של קונגו: דגי מים מתוקים
שילה פריד

שילֹה פריד (נולד בכ"ו באדר א' תשנ"ה, 26 בפברואר 1995) הוא עיתונאי ישראלי המשמש כתב החרדים והדתות של ynet וכן משדר כעורך ומגיש ברדיו ynet. בעבר שימש כתב משטרה והתיישבות בעיתון "מקור ראשון", כתב, בגלי צה"ל, שדרן ברשת א' ועיתונאי ב"שביעי" וב"בשבע".

==ביוגרפיה==

נולד בירושלים לכנרת פריד וחיים משה, ר"מ במכינת נטע שורק. למד בבית הספר אורות עציון באפרת, בישיבה התיכונית נתיב מאיר ובישיבה הגבוהה מעלה אליהו בתל אביב.

עוד בנערותו החל בכתיבה במקומונים בגוש עציון, וכבר בגיל 17 החל לשדר ברשת א' של קול ישראל.

שירת כ־3 שנים בגלי צה"ל, כמפיק במחלקת האקטואליה, ככתב תחקירים ומגזין יחד עם אבנר הופשטיין, וכקריין ועורך חדשות.

ערך באופן קבוע את "יומן שישי" בהגשת קובי אריאלי ו"מחשבות בע"מ" עם משה שלונסקי, יעקב ברדוגו ואיתן ליפשיץ. לעיתים שימש כעורך התוכנית של יעל דן.

מבין הפרסומים הבולטים שהביא לשידור בגלי צה"ל:
*ההתפקדות ההמונית שביצעו אנשיו של עמיר פרץ לקראת הבחירות במפלגת העבודה. מטה פרץ פקד למעלה מ־6,000 אזרחים ערבים ללא ידיעתם, כתוצאה מכך טפסיהם נפסלו.
*המאמצים החשאיים שעשה משרד החוץ מול הממשלה בקייב במטרה להעלות את קבר רבי נחמן מברסלב לישראל. סוף הפרשה היה בסירובם בתוקף של האוקראינים.

פריד שימש במשך תקופה ממושכת ככתב בכיר בעיתון "שביעי". החל מכתבות אקטואליה שבועיות, וכלה בהיותו עורך וכותב המדורים "פרויקט השו"ת", "בשטיבלך" ו"פתיתים – סיכום אירועי השבוע". בנוסף, פריד היה כתב אקטואליה ומגזין בעיתון "בשבע", ואחת לשבועיים כתב את מדור "עניין אישי" בעיתון.

שימש במשך מספר שנים כתב משטרה והתיישבות ב"מקור ראשון". 

החל מיוני 2024 משמש כתב החרדים והדתות של ynet. בנוסף, משמש כעורך וקריין ברדיו ynet. המהדורות שמשדר פריד מושמעות מדי יום ברדיו תל אביב, באקו 99FM, ברדיו ירושלים, ברדיו חיפה, ברדיו דרום וברדיו נתניה.

עובד בהנחיית אירועים ובקריינות לתשדירים וסרטוני תדמית. מעביר סדנאות על עולם התקשורת ומאחורי הקלעים של עריכת תוכן וחדשות.

פריד מרבה בכתיבת דעות והעלת נושאים אקטואליים לאלפי עוקביו ברשתות החברתיות פייסבוק וטוויטר.

== חיים אישים ==
נשוי לאילה, אב לשלושה, ומתגורר בלוד.

==קישורים חיצוניים==

* [https://www.inn.co.il/News/Tag.aspx/19372 חלק מכתבותיו בעיתון בשבע], באתר ערוץ 7
* [https://web.archive.org/web/20190827151136/https://www.giluydaat.co.il/archive/2017/392/files/basic-html/page10.html ריאיון עם שילה פריד], באתר גילוי דעת
*[https://www.makorrishon.co.il/writer/%d7%a9%d7%99%d7%9c%d7%94-%d7%a4%d7%a8%d7%99%d7%93/ כתבותיו במקור ראשון], באתר מקור ראשון

==הערות שוליים==

קטגוריה:סגל בשבע
קטגוריה:עורכים ישראלים
קטגוריה:פובליציסטים ישראלים
קטגוריה:חיילי גלי צה"ל
קטגוריה:עיתונאים חוקרים ישראלים
קטגוריה:סגל קול ישראל
קטגוריה:בוגרי ישיבת נתיב מאיר
קטגוריה:ישראלים שנולדו ב-1995
What Have They Done to My Song Ma

"What Have They Done to My Song Ma" (בעברית: "מה הם עשו לשירי אמא") הוא שיר מאת הזמרת מלאני. השיר יצא בשנת 1970 על תקליטון כבי-סייד של הסינגל "רובי טיוזדיי" ונכלל באלבום "Candles in the Rain". השיר הגיע למקום התשיעי במצעד הסינגלים הבריטי (1970–1979) ושהה שם שלושה שבועות.

זמרים אחרים הקליטו את השיר בשם "Look What They've Done To My Song Ma" לפי השורה הראשונה של השיר. שם זה מופיע גם באתר הרשמי של מלאני.

== גרסאות כיסוי ==
השחקנית הישראלית דליה לביא הקליטה גרסה בגרמנית של השיר ב-1971.

ב-1972 הקליט ריי צ'ארלס גרסת כיסוי של השיר (בשם "Look What They've Done to My Song, Ma"). עוד ביצעו גרסאות כיסוי של השיר אמנים רבים בהם נינה סימון, המשחרים החדשים, דלידה, בילי ג'ו ספירס, זמרת מצ'כוסלובקיה הלנה וונדרקובה הקליטה ב-1971 שיר בשם "Kam zmizel ten starý song" עם מילים בצ'כית, הזמרת ז'אנט הקליטה ב-1973 גרסה באנגלית ובצרפתית. להקת הרוק היוגוסלבית Bajaga i Instruktori ביצעה גרסת כיסוי עם מילים בסרבית בשם "Vidi šta sam ti uradio od pesme, mama" שיצאה בשנת 1985.

בשנות ה-70 של המאה ה-20 היה השיר בסיס לפרסומת של סבון Lifebuoy, ובשנות השמונים של המאה העשרים שימש השיר כפרסומת לרמדה אין ("Look what they've done to Ramada"), ולדגנים Oatmeal Crisp. באוקטובר 2012 הוציאה מיילי סיירוס וידאו עם גרסה אקוסטית לשיר בסדרת ההופעות שלה Backyard Sessions. ב-2015 הצטרפה אליה מלאני לדואט של השיר בנוסף לשיר .

==קישורים חיצוניים==

== הערות שוליים ==

קטגוריה:שירי 1970
קטגוריה:סינגלים מ-1970
קטגוריה:שירי מלאני
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
שבועיים

שבועיים הוא סינגל שהוקלט על ידי הזמרת-יוצרת הישראלית דיקלה, ביחד עם הראפר מרק קקון, מתוך אלבום האולפן השישי שלה, חופשייה.<ref></ref> השיר יצא לאור ב-19 באוגוסט 2019, כסינגל החמישי מתוך האלבום.

עם יציאתו נכנס השיר אל המקום הראשון במצעד של מדיה פורסט.

== רקע וכתיבה ==
השיר נכתב והולחן על ידי דיקלה, דולב רם ופן חזות והופק על ידי רוני בראון ואיתי צוק. בראיון שנערך עם דיקלה, היא אמרה כי האלבום החדש אותו תוציא, יכיל שירים בסגנונות שונים, אשר "לא חוזרים על עצמם".

כמו כן, מכיל השיר קטע ראפ בשפה הערבית, אותו מבצע מרק קקון, אשר מתארח בשיר.

== וידאו קליפ ==
הווידאו קליפ המלא שצולם עבור השיר הועלה לערוץ היוטיוב של דיקלה ב-19 באוגוסט 2019, בסמוך לצאתו של השיר כסינגל. בתחילת הקליפ, ניתן לראות את דיקלה, כשהיא נשענת על קיר המכוסה בציורי גרפיטי.

בפחות משבוע, צבר הקליפ למעלה מ-150 אלף צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי דיקלה
קטגוריה:שירים בעברית
קטגוריה:שירים בערבית
קטגוריה:שירים מרובי שפות
קטגוריה:שירים שנכתבו על ידי דולב רם
קטגוריה:שירים שנכתבו על ידי דיקלה
קטגוריה:שירים שנכתבו על ידי פן חזות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
בלאנש ראוואלק

בלאנש ראוואלק (בצרפתית: Blanche Ravalec; נולדה בשנת 1954) היא שחקנית צרפתייה.

==ביוגרפיה==
ראוואלק הייתה דיילת באייר פראנס.

==משחק==

ב-1978 שיחקה בסרט הקומדייה "La Carapate" של הבמאי ז'ראר אורי והופיעה בתפקיד קטן בסרט "Une histoire simple" של קלוד סוטה שהיה מועמד בפרס האוסקר לסרט הזר הטוב ביותר.

ב-1979 גילמה את חברתו של מלתעות בסרט מונרייקר.

ב-1984 שיחקה בסרט "Les voleurs de la nuit" שהיה מועמד לפרס בפסטיבל ברלין, בשנה זו גם הופיעה בסרט "Le sang des autres" המבוסס על ספרה של סימון דה בובואר.

ב-1986 הופיע בסרט המדע הבדיוני "Kamikaze".

ב-1987 שיחקה בקומדיית המין "Club de rencontres".

ב-1994 גילמה אמא של ילד הנמצא בבית חולים פסיכיאטרי בסרט "Quand j'avais cinq ans je m'ai tué".

ב-2000 שיחקה בסרט הפשע "Scènes de crimes".

ב-2001 שיחקה בפרק של סדרת הטלוויזיה "Joséphine, ange gardien" ב-TF1.

==דיבוב==
היא דיבבה בצרפתית בסדרת סרטי ברבי.

בנוסף היא גם דובבה בראגרטס: הסרט.

היא עוסקת רבות בדיבוב צרפתי של סדרות טלוויזיה אמריקאיות, היא דיבבה בין היתר את השחקנית מרשה קרוס במספר הפקות ששיחקה ובין הסדרת שדובבה הן בטי ותיקים באפלה.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה צרפתיות
קטגוריה:מדבבות צרפתיות
קטגוריה:דיילי אייר פראנס
קטגוריה:צרפתיות שנולדו ב-1954
בית הקברות היהודי ברקושקרסטור

300px
250px
בית הקברות היהודי ברַקוֹּּשְקֶרֶסְטוּר (בהונגרית: Rákoskeresztúri izraelita temető) היה בית קברות ששימש את היישוב הגדול רקושקרסטור (שצורף לעיר בודפשט בתחילת שנות ה-50 של המאה ה-20) ותוחזק על ידי הקהילה היהודית לשעבר ברקושקרסטור. עם פתיחתו של בית הקברות ברחוב קוזמה הוא הפך למיותר, ולמעשה, כמעט לא קברו בו מאז פתיחת בית הקברות ברחוב קוזמה.

== היסטוריה ==
אין נתונים לגבי מועד ייסוד והקמה של בית הקברות; על פי המצבות שעדיין נמצאות במקום, רוב הקבורים נטמנו סביב תחילת המאה ה-20. יש להניח כי לאחר פתיחת בית הקברות ברחוב קוזמה, הועברו לשם כמה קברים או לא השתמשו במלוא גודלו של בית הקברות, כיוון שהשטח המגודר ריק ברובו.

בית הקברות ממוקם על מגרש פינתי בין סמטה להולכי רגל לבין הכביש הסואן של רובע 17 דרך פריהדי (Ferihegyi), משם הוא נראה בבירור. הוא די קטן בגודלו ושטחו רק כשלושה ארבעה בתים גדולים. אף על פי שהאזור הוקף בגדרות וגם את העשבים עוקרים ממנו באופן קבוע, עם זאת האתר מוזנח באופן קיצוני מכיוון שככל הנראה אין שימור או שיפוץ של הקברים והמצבות. אחוזת הקבר המשפחתית הדומיננטית בבית הקברות היא של איגנץ פוקס, בעל אחוזות באזור. פוקס רכש חלקות רבות באזור ממשפחה מקומית, שם פיתח את עסקיו. המקום גדל ליישוב בשם רקושהדי (Rákoshegy). בית הקברות היה בשימוש בפעם האחרונה בסביבות מלחמת העולם השנייה.

== לקריאה נוספת ==
<div class="mw-content-ltr">
* Minden sír szent föld, örök időkre – de megadjuk-e a tiszteletet?. zsido.hu, 2010. augusztus 27. (Hozzáférés: 2012. április 3.)
</div>

== קישורים חיצוניים ==

* [http://www.jewinform.hu/index.php?option=com_content&view=article&id=50&Itemid=112&lang=hu בתי קברות ישנים בפרברי בודפשט: בתי קברות יהודים]

== הערות שוליים ==

רקושקרסטור
הר בר (אלסקה)

הר בר (באנגלית: Mount Bear) הוא הר גבוה, שכיפתו מכוסה קרחון, בהרי סנט אליאס במדינת אלסקה שבארצות הברית. 
== גאוגרפיה ==
ההר ממוקם בשטח הפארק הלאומי ראנגל-סנט אליאס, כ-6.4 קילומטרים מערבית לגבול בין אלסקה לבין טריטוריית יוקון שבקנדה. 

גובהו של ההר 4,520 מטרים מעל פני הים, והוא מתנשא לגובה של 1,540 מטרים מעל סביבתו. ההר הוא ההר ה-20 בגובהו באמריקה הצפונית, ה-9 בגובהו בארצות הברית, וה-9 בגובהו באלסקה. 

קרחון ברנארד זורם ממורדותיו הדרום-מערביים של ההר, וקרחון קלוטלן זורם ממדרונותיו הצפוניים של ההר.

== היסטוריה ==
=== מקור השם ===
שמו של ההר ניתן לו על ידי הסוקרים שהתוו את הגבול בין קנדה וארצות הברית בשנים 1912 - 1913.

== קישורים חיצוניים ==
* [https://alaska.guide/Mountain/Mount-Bear הר בר] באתר alaska.guide
* [https://bivouac.com//MtnPg.asp?MtnId=7707 הר בר] באתר אנציקלופדיית ההרים הקנדית
* [https://www.peakbagger.com/peak.aspx?pid=501 הר בר] באתר peakbagger
* [https://web.archive.org/web/20200529153824/https://peakware.com/ הר בר] באתר peakware
* [https://www.peakfinder.org/?lat=61.2834&lng=-141.1433&azi=342&zoom=5&ele=4520&name=Mount%20Bear תרשים הנוף הנשקף מהר בר] באתר peakfinder
* [https://www.mountain-forecast.com/peaks/Mount-Bear/forecasts/4521 תחזית מזג אוויר עדכנית עבור הר בר (לפי גבהים)]

==הערות שוליים==

בר
בר
בר
אנאיס מאלי

אנאיס מוקנגר מאלי (נולדה ב-22 בינואר 1988) היא דוגמנית ומעצבת אופנה צרפתית.

== ביוגרפיה ==
אנאיס נולדה בטולון שבצרפת לאם מצ'אד ואבא פולני.

== קריירה ==
אנאיס מאלי
בשנת 2009 היא חתמה עם Wilhelmina Models. ספטמבר 2009 היא דגמנה ל L.A.M.B. מצגת בעיר ניו יורק וגם הלכה בשביל סופי תיללט ובטסי ג'ונסון. 

== קישורים חיצוניים ==

קטגוריה:דוגמניות צרפתיות
קטגוריה:מעצבות אופנה צרפתיות
קטגוריה:צרפתיות שנולדו ב-1988
אדמא אבו שדיד

אֵדְמַא אבו שדיד (בערבית: أدما أبو شديد; 1909, סאו פאולו, ברזיל – 11 באוקטובר 1992, לבנון) הייתה האישה הרופאה הלבנונית הראשונה.

==ביוגרפיה==
אבו שדיד נולדה בסאו פאולו, ברזיל.

בגיל 15 החליטה שהיא רוצה ללמוד רפואה, ושכנעה את אביה, מנהל בית ספר, שיאפשר לה זאת במקום למצוא זיווג כמקובל באותה התקופה. בשנות ה-20 של המאה ה-20, האוניברסיטה האמריקנית בביירות החלה לראשונה לקבל נשים אל שעריה, אולם כשאבו שדיד ניסתה להירשם לאוניברסיטה לאחר שעברה בהצלחה את בחינות הקבלה, נאסר עליה להירשם ללימודים משום שלחוג נרשמו רק גברים ואסור היה לה להיות האישה היחידה. אבו שדיד נאלצה למצוא אישה שתלמד איתה בחוג, אולם לא ידעה היכן לחפש. הדיקאן הציע לגייס סטודנטית מארצות הברית. לאחר חודש, אבו שדיד והדיקאן נסעו לנמל לקבל את פני הסטודנטית המיועדת, אולם התברר להם שזו החליטה בסופו של דבר להתחתן בפלשתינה עם גבר שהכירה באונייה בדרכה ללבנון. אבו שדיד הצליחה לשכנע את הדיקאן לבטוח בכישוריה, ונרשמה בסופו של דבר כאישה יחידה לחוג עם 70 סטודנטים גברים. בשנת 1926, אבו שדיד הייתה לאישה היחידה באוניברסיטה שסיימה תואר ראשון, ובשנת 1931, הייתה לאישה היחידה שהשלימה את לימודי הרפואה באוניברסיטה האמריקנית בביירות ובכך הפכה לאישה הרופאה הלבנונית הראשונה.

עם סיום לימודי הרפואה בלבנון, התמחתה בפריז ובלונדון בגינקולוגיה וברפואת ילדים, ובשנת 1934 חזרה ללבנון על מנת ללמד רפואה באוניברסיטה האמריקנית בביירות. בין השנים 1936–1945 עבדה והרצתה בבית החולים המלכותי בבגדד . בשנת 1945, עברה לארצות הברית ללימודי התמחות נוספים באוניברסיטת ג'ונס הופקינס, ובשנת 1948 שבה ללבנון והצטרפה לסגל הלימוד של האוניברסיטה האמריקאית בביירות כפרופסור לגינקולוגיה ומיילדות. באוניברסיטה ייסדה את האגודה הרפואית לנשים בלבנון ואת המרפאה לעקרות ועסקה בקידום תכנון ילודה . בשנת 1969, ייסדה את האגודה הלבנונית לתכנון המשפחה. בשנת 1985, פרשה לגמלאות.

במהלך הקריירה שלה, זכתה אבו שדיד באותות הוקרה רבים, לרבות מדליית אבירות ממסדר הקבר הקדוש .

אבו שדיד נפטרה מאי ספיקת לב ב-11 באוקטובר 1992.

==הערות שוליים==

קטגוריה:גינקולוגיות
קטגוריה:נשים לבנוניות
קטגוריה:רופאות המאה ה-20
קטגוריה:מהגרים מברזיל
קטגוריה:בוגרי האוניברסיטה האמריקנית בביירות
קטגוריה:סגל האוניברסיטה האמריקנית בביירות
קטגוריה:ילידות 1909
קטגוריה:נפטרות ב-1992
סיגל טולדו

סיגל טולדו (נולדה ב-19 בדצמבר 1969) היא קצינה במשטרת ישראל בדרגת תת-ניצב המיועדת לשמש כיועצת המפכ"ל לשוויון מגדרי וגיוון תרבותי (יוהל"ן).<ref name=":0"></ref>

== ביוגרפיה ==
סיגל טולדו נולדה והתחנכה בירושלים, אחות בכורה לשלושה אחים. היא למדה בבית הספר "חוות הנוער הציוני" שבירושלים. את שירותה בצה"ל החלה בחיל המודיעין בתור מש"קית ביטחון ובהמשך שירותה עברה לשרת בחיל השריון כפקידה פלוגתית.

בשנת 1997 התגייסה למשטרה לתפקיד עוזרת דובר מחוז ירושלים בדרגת פקד. בשנים אלה לקחה חלק מרכזי בדברור פיגועי הטרור הקשים שהתרחשו בירושלים במהלך תקופת האינתיפאדה השנייה. בשנת 2006 קודמה לתפקיד דוברת מחוז תל אביב בדרגת סגן ניצב.

בשנת 2012 מונתה לתפקיד דוברת המפכ"ל, במהלך כהונתו של יוחנן דנינו כמפכ"ל המשטרה. בשנת 2014 קודמה לדרגת ניצב משנה ומונתה לתפקיד סגנית ראש חטיבת הדוברות של משטרת ישראל. בראשית שנת 2015 מונתה לתפקיד ממלאת מקום ראש חטיבת הדוברות, תפקיד אותו מילאה במשך כשנה, במהלך תקופת כהונתו של בנצי סאו כממלא מקום מפכ"ל המשטרה.

בשנת 2016 מונתה טולדו לתפקיד ראש מחלקת קהילה באגף השיטור, תפקיד בו הייתה אמונה על תחום השיטור הקהילתי ושיתופי הפעולה עם הקהילה. בחודש דצמבר 2018, עם סיום כהונתו של המפכ"ל רוני אלשיך, מונתה טולדו בשנית לתפקיד ממלאת מקום ראש חטיבת הדוברות ודוברת המשטרה, במקביל לכהונתו של ניצב מוטי כהן כממלא מקום המפכ"ל. בפברואר 2020 הועלתה לדרגת תת-ניצב ומונתה לראש חטיבות הדוברות.

טולדו מתגוררת ברעות, נשואה ואם לשלושה. היא בעלת תואר ראשון בחינוך אותו סיימה בהצטיינות ותואר שני בתקשורת מהאוניברסיטה העברית.

בדצמבר 2019 הוענק אות הוקרה והערכה לדוברות משטרת ישראל, בהובלת סיגל טולדו על יוזמה והובלת קמפיינים תקשורתיים אפקטיביים ב-2019.

בפברואר 2021 נמסר כי הסגל הבכיר במשטרה אישר את מינויה של טולדו ליועצת המפכ"ל לשוויון מגדרי וגיוון תרבותי (יוהל"ן).<ref name=":0" />

== קישורים חיצוניים ==

* 

== הערות שוליים ==

קטגוריה:דוברי משטרת ישראל
קטגוריה:קצינות משטרה בדרגת תת-ניצב
קטגוריה:בוגרות חוות הנוער הציוני
קטגוריה:בוגרי חוות הנוער הציוני
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1969
קטגוריה:ישראלים שנולדו ב-1969
לארי ג'ונסון (שחקן פוטבול)

לורנס "לארי" ווקצ'ון ג'ונסון (באנגלית: Lawrence Waukechon Johnson; 28 במרץ 1909 – 3 בספטמבר 1972) היה שחקן פוטבול אמריקני לשעבר בליגת ה-NFL.

ג'ונסון שיחק בקריירת המכללות שלו עבור "Haskell Indian Nations University" ובקריירה המקצועית שלו שיחק עבור ה"בוסטון/וושינגטון רדסקינס" וה"ניו יורק ג'איינטס".

==קישורים חיצוניים==

* [https://www.pro-football-reference.com/players/J/JohnLa21.htm לארי ג'ונסון], באתר pro-football

==הערות שוליים==

קטגוריה:שחקני וושינגטון קומנדרס
קטגוריה:שחקני בוסטון רדסקינס
קטגוריה:שחקני ניו יורק ג'איינטס
קטגוריה:אמריקאים שנולדו ב-1909
קטגוריה:אמריקאים שנפטרו ב-1972
חנה עדן

חנה עדן (במקור: מסינגר; 23 בנובמבר 1932 – 30 במרץ 2019) הייתה שחקנית וזמרת ישראלית-אמריקאית. מראשוני השחקנים הישראלים שהצליחו בהוליווד.

לאחר הופעת הבכורה ההוליוודית שלה בסרט "רוח מעבר לאוורגליידס" ב-1958, הופיעה עדן בתפקידי אורח בסדרות טלוויזיה אמריקאיות רבות בסוף שנות ה-50 ותחילת שנות ה-60. היא חזרה למשחק בשתי הזדמנויות נוספות בשנות ה-80.

== ביוגרפיה ==
חנה מסינגר נולדה בחיפה לרחל ומנחם מסינגר, רוקח. היא למדה בבית הספר אליאנס בחיפה ולמדה מחול בלהקת בלט אנגלית. בנעוריה הופיעה כמסופחת ללהקת חיל הים. לאחר סיום לימודיה, נרשמה והשתתפה בקצרה בשיעורים במכללה לפני שהתגייסה לחיל הים במלחמת העצמאות.

היא הגיעה לארצות הברית לראשונה בשנת 1953 כדי ללמוד בימוי ועריכה בהוליווד, ושינתה את שם משפחתה לעדן. היא התאזרחה בארצות הברית ב-1960. עדן החלה מתעניינת בתורות רוחניות ובשובה לישראל התיישבה בראש פינה.

ב-30 במרץ 2019 הלכה לעולמה.

== קריירה ==
הבכורה ההוליוודית של עדן הייתה ב"רוח מעבר לאוורגליידס" ולאחר מכן הופיעה בכ-30 סדרות טלוויזיה. היא גילמה אישה צעירה אינדיאנית משבט השושון בפרק של בוננזה "הציד האחרון" (1959), אשתו של הדמות הראשית בפרק של פרי מייסון "מקרה הליצן המסורבל" (1960), ופרטיזנית איטלקייה בשם אלנה בעונה 1, פרק 4 "איש תשעים ושמונה סנט" של סדרת המלחמה הגברים הגלנטיים (1962).

בשנת 1966 הופיעה עדן בסרטה הישראלי היחיד, "הוא הלך בשדות" בבימויו של יוסף מילוא.

בשנות ה-80 חזרה להופיע פעמיים - פעם אחת לצד קירק דאגלס בסרט הטלוויזיה "זיכרון אהבה" (1982) ופעם נוספת בעיבוד הישר-לווידאו של שלגייה (1987) בתפקיד משני.

== קישורים חיצוניים ==

== הערות שוליים ==

קטגוריה:חיפה: אישים
קטגוריה:בוגרות בית הספר אליאנס (חיפה)
קטגוריה:בוגרי בית הספר אליאנס (חיפה)
קטגוריה:זמרות אמריקאיות
קטגוריה:זמרים אמריקאים
קטגוריה:זמרות ישראליות
קטגוריה:זמרים ישראלים
קטגוריה:שחקניות קולנוע וטלוויזיה ישראליות
קטגוריה:שחקניות קולנוע וטלוויזיה אמריקאיות
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:דוגמניות ישראליות
קטגוריה:דוגמנים ישראלים
קטגוריה:אמריקאים ישראלים
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:ישראליות שנולדו ב-1932
קטגוריה:ישראלים שנולדו ב-1932
קטגוריה:ישראליות שנפטרו ב-2019
קטגוריה:ישראלים שנפטרו ב-2019
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
פיקניק בהאנגינג רוק (סדרת טלוויזיה)

פיקניק בהאנגינג רוק (באנגלית: Picnic at Hanging Rock) היא מיני-סדרה אוסטרלית מסוגת מסתורין ודרמה רומנטית. הסדרה שודרה לראשונה ב-6 במאי 2018 בערוץ Showcase של רשת Foxtel. הסדרה מבוססת על רומן באותו שם מאת הסופרת ג'ואן לינדזי שיצא לאור ב-1967. העלילה היא אודות חבורה של תלמידות שנעלמות בצורה מסתורית כשהן יוצאות ליום פיקניק בהאנגינג רוק. פסקול הסדרה זכה בפרס המוזיקה הטובה ביותר לסדרת טלוויזיה.

==תקציר עלילה==
הסטר אפליארד רוכשת בית אחוזה מבודד בבוש שבאוסטרליה, ופותחת בו בית ספר משלים לבנות, אפליארד קולג', שנוחל הצלחה רבה. ביום ולנטיין בשנת 1900 התלמידות והמורות יוצאות לפיקניק בהאנגינג רוק, שם שלוש תלמידות והאומנת שלהם נעלמות באורח מסתורי. להיעלמותן יש השפעה הרסנית על שאר הבנות, צוות המורות והמשרתים, ועל מנהלת המוסד האניגמתית והאימתנית. יש שפע של תאוריות והסברים, סודות נחשפים, וההיסטריה שולטת בכל, עד שמתבררים פרטים על חייהם של הדמויות.

==צוות השחקנים==
השחקנית הבריטית [[נטלי דורמר משתתפת בריאיון על הסדרה "פיקניק בהאנגינג רוק" במהלך פסטיבל הסרטים ה-14 בציריך ב-5 באוקטובר 2018 בשווייץ.]]
* נטלי דורמר – גברת הסטר אפליארד, המנהלת
* לילי סאליבן – מירנדה ריד
* לולה בסיס – מדמואזל דיאן דה פואטייה, מורה לצרפתית
* האריסון גילברטסון – מייקל פיציוברט
* סמרה ויבינג – אירמה לאופולד
* מדלן מאדן – מריון קווייד
* אינז קורו – שרה וייבורן
* רובי ריס – אדית הורטון
* יעל סטון – מיס דורה לאמלי, מורה להליכות ונימוסים, ולכתבי הקודש
* פיליפ קוואסט – ארתור אפליארד, בעלה המנוח של הסטר

===תפקידי משנה===
* אנה מקגהאן – מיס גרטה מקרו, מורה לגאוגרפיה ומתמטיקה
* סיבילה באד – גברת ולאנג', מורה לאמנות וספרות
* קייט ברדפורד – רוז קנטון
* מארק קולס סמית' ־ טום
* קארין פיירפקס – הטבחית
* ג'ון פלאוס – מר וייטהד, הגנן
* מאיה פרידס – רוזמונד סוויפט
* רוזלין ג'נטל – גברת פיציוברט
* מרקוס גרהם – תומאסטי
* אמילי גרול – מיני
* קים גינגל – צ'ארלי סיימור-בייקר
* דון האני – ד"ר מקנזי
* יו היגינסון – ג'ספר קוסגרוב
* ג'יימס הואר – אלברט קראנדל
* פליקס ג'ונסון – טרופר נולן
* מרקלה קאוונה – מירטל
* ג'ולי ניהיל – גברת הורטון
* ג'וני פסבולסקי – סרג'נט באמפר
* אליסה טאדנהאם – לילי קנטון

==הפקה==
שלב הצילומים החל בפברואר 2017. הצילומים נערכו בלאבאסה, קולפילד, מנדוויל הול בטוראק, ריפון לי באלסטרנוויק, ויריבי פארק, וכן בליסטרפילד פארק ובעיר קלונס.

==שידור==
הסדרה שודרה לראשונה באוסטרליה בערוץ Showcase ב-2018. התוכנית נרכשה על ידי ה-BBC בממלכה המאוחדת, Canal+ בצרפת, RTÉ באירלנד, ואמזון וידאו בארצות הברית. בישראל שודרה הסדרה בערוץ yes EDGE של הטלוויזיה בלוויין.

==קישורים חיצוניים==

* [https://web.archive.org/web/20170217142655/https://www.foxtel.com.au/got/whats-on/foxtel-insider/foxtel/picnic-at-hanging-rock.html "פיקניק בהאנגינג רוק"] באתר Foxtel

==הערות שוליים==

קטגוריה:תוכניות טלוויזיה שעלו לשידור בשנות ה-2010
קטגוריה:סדרות טלוויזיה אוסטרליות
קטגוריה:סדרות דרמה אוסטרליות
יחסי גרמניה–וייטנאם

יחסי גרמניה–וייטנאם הם היחסים הדו-צדדיים בין גרמניה לבין וייטנאם.

לגרמניה יש שגרירות בהאנוי בעוד שלווייטנאם יש שגרירות בברלין.

== חטיפת טרינג סואן תאן ==
ב-2017, טרינג סואן תאן, לשעבר חבר המפלגה הקומוניסטית ואיש עסקים, אשר הואשם בשחיתות, נחטף בחשאי בברלין על ידי קבוצה סוכנים וייטנאמים בגרמניה. בתגובה, גרמניה האשימה את וייטנאם על "הפרת זכויות טריטוריאליות של גרמניה" והורתה על גירוש של מספר חברי הסגל הדיפלומטי הווייטנאמי בגרמניה. גרמניה גם השעתה את כניסתם של עובדים וייטנאמים לגרמניה כדי להתחיל בחקירה. אף על פי שהמתחים פחתו, הממשל הגרמני נשאר בספק וחוסר אמון כלפי עמיתיהם הווייטנאמים, ולפעמים נאמר כי החטיפה הייתה הגורם שהביא לחוסר האמון.

== הסכמים ==
באוקטובר 2011, קנצלרית גרמניה אנגלה מרקל וראש הממשלת וייטנאם Nguyễn Tấn Dũng חתמו על "הצהרת האנוי", הקמת שותפות אסטרטגית בין גרמניה לוןייטנאם שנועדה לחזק פוליטית, כלכלית ותרבותית יחסי ופיתוח שיתוף פעולה.

== יחסים כלכליים ==
וייטנאם נמצאת בתהליך של אשרור הסכם סחר חופשי עם האיחוד האירופי, אשר כולל את גרמניה, הכלכלה הגדולה ביותר באירופה. ב-2016, הסחר בין שתי המדינות היה שווה $10.3 מיליארד דולר.

== שיתוף פעולה בחינוך ==
האוניברסיטה הווייטנאמית-גרמנית נפתחה בהו צ'י מין סיטי בספטמבר 2008.

== קישורים חיצוניים ==

== הערות שוליים ==
נתוני אוויר

תרשים של מערכת נתוני אוויר של מטוס [[איירבוס A330 הכוללת 3 צינורות פיטו וארבעה פורטים של חרירים סטיים שיחדיו משמשים את מחשבי ה־ADIRU הממירים את הנתונים הללו לאלה המוצגים במכשירי תא הטייס.]]
נתוני אוויר (באנגלית: Air Data) בתעופה הם נתונים הנמדדים על ידי המערכת הפיטו־סטטית של כלי טיס ומקנים למערכות וצוות האוויר מידע על תנאי הטיסה של המטוס.

נתוני אוויר בסיסיים נמדדים ישירות על ידי מדידת לחץ (מערכת פיטו־סטטית) או על ידי מדידת זווית (משדרי זווית התקפה למיניהם). הנתונים הנכללים בקטגוריה זאת הם מהירות אווירית מכשירית, גובה ברומטרי, קצב נסיקה/הנמכה, קצב החלקה וזווית התקפה.

קטגוריה נוספת של נתוני אוויר, הם נתוני אוויר מחושבים, אלה משתמשים במכשירים מכניים או אלקטרוניים המשלבים מספר נתוני אוויר בסיסיים בשביל לספק נתונים נוספים. נתונים הנכללים בקטגוריה זאת הם מספר מאך, מהירות אווירית מתוקנת, מהירות אווירית אמיתית, מהירות אווירית מושווית, זווית התקפה מחושבת, זווית וקצב החלקה וכדומה. מערכות הללו עושות גם שימוש בחיישני טמפרטורה חיצונית לחישובים שלהם.

נתוני אוויר הם קריטיים מערכות בקרת טיסה אוטומטיות ככלל ומערכות טוס־על־חוט בפרט שכן אלה נכנסים ישירות לחוגי הבקרה של המערכות וקובעות ערכים שונים המשפיעים על חישובים ועל ידי כך ישירות על התנהגות ותגובת המערכת וכלי הטיס. הם גם קריטיים לצוותי האוויר, שכן הם מוצגים במחווני הטיסה ושמשים כנתונים בסיסיים עליהם מסתמכים אנשי הצוות לביצוע תמרונים, לניווט והערכת מצב. שגיאות בנתונים אלה הנגרמות מבעיית המכשיר, צוות האוויר או צוותי קרקע הן לרוב הרות אסון.

== תאונות ואסונות שנגרמו מתקלות נתוני אוויר ==
=== תקלות מערכת פיטו־סטטי ===
* 1 בדצמבר 1974 – טיסה 6231 של נורת'ווסט איירליינס, מטוס בואינג 727 התרסק בשלב הטיפוס צפון מזרחית לנמל התעופה קנדי. התאונה נגרמה עקב התקרחות בצינור הפיטו של כלי הטיס, בעקבותיה התצוגה במחוון מהירות האוויר לצוות האוויר הייתה שגויה – גבוהה מהמהירות המעשית. הצוות הרים את אף המטוס בשביל להאט עד שהמטוס נכנס להזדקרות והתרסק.
* 6 בפברואר 1996 – טיסה 301 של בירגנאייר, מטוס בואינג 757 התרסק זמן קצר לאחר המראה משדה התעופה גרגוריו לופרון שבפוארטו פלטה. החוקרים משערים שקן צרעות סתם את אחד מצינורות הפיטו וגרמו לתצוגה שגויה במחוון מהירות האוויר גרם לצוות האוויר לתפעול שגוי שגרם להתרסקות.
* 2 באוקטובר 1996 – טיסה 603 של אירופרו, מטוס בואינג 757 התרסק עקב חסימה של חרירים סטטיים על ידי מסקינטייפ שלא הוסר לאחר שטיפת המטוס. החסימה גרמה לתצוגה שגויה במחווני הגובה והמהירות וכן התרעות סוטרות במערכות המטוס השונות, מה שגרם לתפעול שגוי של צוות האוויר וגרם לבסוף להתרסקות.
* 23 בפברואר 2008 – מטוס B-2 של חיל האוויר של ארצות הברית, התרסק בגואם במהלך המראה עקב לחות שחסמה את חיישני נתוני אוויר. עקב הנתונים השגויים, מערכת בקרת הטיסה מסוג טוס־על־חוט של המטוס הרימה את אף המטוס בחריפות וגרמה להזדקרות ולהתרסקות.
* 1 ביוני 2009 – טיסה 477 של אייר פראנס, מטוס איירבוס A330 התרסק באוקיינוס האטלנטי עקב סתימה של צינור הפיטו של המטוס שגרמה לתצוגה שגויה של מהירות אוויר ועקב כך לתפעול שגוי של צוות האוויר.

=== תקלות משדרי זווית התקפה===
* 29 באוקטובר 2018 – טיסה 610 של ליון אייר מטוס בואינג 737 התרסקה עקב כשל של משדר זווית התקפה שגרם למערכת MCAS לנסות ולהוריד את אף המטוס. צוות האוויר ניסה להיחלץ אבל ניסיונותיהם לא צלחו עקב חוסר היכרות עם המערכת. האסון העלה כשל הנדסי אפשרי של מערכת ה־MCAS.

קטגוריה:מונחים בתעופה
סו בינגטיאן

סו בינגטיאן (בסינית: 苏炳添; נולד ב-29 באוגוסט 1989) הוא אצן סיני, פעמיים אלוף אסיה (קובה 2011, פונה 2013), אלוף משחקי אסיה (ג'קרטה 2018) ושיאן אסיה בריצת 100 מטר. בנוסף, הוא סגן אלוף העולם באולם (ברמינגהאם 2018) בריצת 60 מטר. שיאו האישי של בינגטיאן בריצת 60 המטרים מדרג אותו במקום החמישי בכל הזמנים, ביחד עם דוויין צ'יימברס.

== קריירה ==
באליפות העולם באולם שנערכה ב-2014, סיים סו במקום הרביעי בריצת 60 מטר בתוצאה של 6.52 שניות. במשחקים האסייתים שנערכו באותה שנה בדרום קוריאה, זכה במדליית הזהב עם נבחרתו בריצת 4x100 מטר בתוצאה של 37.99 שניות.

===2015===
====מדליה באליפות העולם====
באליפות העולם שנערכה בחודש אוגוסט בבייג'ינג, זכה סו במדליית הכסף בריצת 4X100 מטר, בתוצאה של 38.01 שניות. בגמר ריצת 100 המטרים סיים במקום התשיעי והאחרון בתוצאה של 10.06 שניות.

===2016===
באולימפיאדה, שנערכה בחודש אוגוסט, סיים רביעי במקצה ובמקום ה-14 הכללי בשלב חצי הגמר של ריצת 100 המטרים בתוצאה של 10.08, ולא עלה לגמר. זכה בריצת 4X100 מטרים עם נבחרתו במקום הרביעי, בתוצאה של 37.90 שניות.

===2017===
בתחרות ליגת היהלום ביוג'ין שנערכה בחודש מאי, סיים במקום השני בריצת 100 מטר בשיא סיני חדש של 9.92 שניות. שלושה חודשים לאחר מכן, באליפות העולם, סיים במקום השמיני בריצת 100 מטר לאחר שקבע תוצאה של 10.27 שניות, ובריצת השליחים 4X100 מטר, סיים עם נבחרתו במקום הרביעי, בתוצאה של 38.34 שניות.

===2018===
באליפות העולם באולם שנערכה בחודש מרץ בברמינגהאם, זכה סו במדליית הכסף בריצת 60 מטר בשיא אסיה חדש של 6.42 שניות, תוצאה שמדרגת אותו במקום החמישי בכל הזמנים, ביחד עם דווין צ'יימברס הבריטי. הוא סיים אחרי כריסטיאן קולמן האמריקאי, שקבע שיא אליפות חדש של 6.37 שניות. חודשיים לאחר מכן, סיים במקום השני בריצת 100 מטר בליגת היהלום בשנחאי, בתוצאה של 10.08. חודש לאחר מכן, בתחרות שנערכה במדריד, סיים סו במקום הראשון בריצת 100 מטר בתוצאה של 9.91 שניות, השווה את שיא אסיה של פמי אוגונודה וקבע את התוצאה הטובה בהיסטוריה לאדם שאיננו ממוצא אפריקאי, לפחות חלקי (שיפור של מאית אחת לשיאו של כריסטוף למטר).
במשחקי אסיה שנערכו בחודש אוגוסט בג'קרטה, זכה סו במדליית זהב בריצת 100 מטר, לאחר שקבע תוצאה של 9.92 שניות, ובמדליית ארד בריצת 4X100 מטר, לאחר שנבחרתו קבעה תוצאה של 38.89 שניות.

===2021===
באולימפיאדת טוקיו קבע בחצי גמר ריצת 100 המטרים שיא אסיה חדש של 9.83 שניות. בגמר סיים שישי בתוצאה של 9.98 שניות.

== קישורים חיצוניים ==

קטגוריה:אתלטים אולימפיים סינים
קטגוריה:אתלטים באולימפיאדת לונדון (2012)
קטגוריה:אצנים באולימפיאדת ריו דה ז'ניירו (2016)
קטגוריה:אצנים באולימפיאדת טוקיו (2020)
קטגוריה:נושאי דגל סין באולימפיאדה
קטגוריה:סינים שנולדו ב-1989
תוצרת הארץ

תוצרת הארץ, או תוצרת כחול לבן, הוא מונח כלכלי, שיווקי ומשפטי, המתייחס לכלל המוצרים המיוצרים באופן חלקי או מלא במדינת ישראל. משרד הכלכלה והתעשייה מגדיר מוצרים אלו ככאלו ש"מחיר המרכיב הישראלי בו, מהווה לפחות 35% וכתוצאה ממנו התקבלו מוצרים אחרים או שונים". מבחינה חוקית, "חוק חובת המכרזים, תשנ"ב-1992", ו"תקנות חובת המכרזים (העדפת תוצרת הארץ), התשנ"ה" 1995", קובעים שבעת ביצוע מכרז, המדינה יכולה לבצע העדפה למוצרים תוצרת הארץ במקרים מסוימים.

השימוש במושג "כחול לבן" לתיאור וסימון תוצרת ישראל נובע מכך שצבעים אלה נחשבים לצבעים הלאומיים של מדינת ישראל.

לפי ד"ר דוד אסף, הגדלת הביקוש למוצרים תוצר הארץ מחזקת את היצרנים המקומיים, מגדילה את פעילותם הכלכלית, מוסיפה מקומות עבודה, מצמצמת ממדי אבטלה בתקופות מיתון כלכלי, ומהווה תרומה משמעותית לשמירת הסביבה. אסף מפרט שמבחינה סביבתית קניית תוצרת הארץ מקטינה את נפח השינוע הימי והיבשתי הבין לאומי, ובכך מצמצמת פליטת גזי חממה, חוסכת משאבי אנרגיה, ומפחיתה ריכוז כלי השינוע בנמלים.

ב-2009 התקבלה בממשלת ישראל הצעת מחליטים שנושאה היה תוכנית לקידום תוצרת הארץ. התוכנית כללה הקמת מטה לאומי במשרד הכלכלה בשם "מטה כחול לבן", בשיתוף עם ההסתדרות החדשה והתאחדות התעשיינים בישראל, שתפקידו לקדם קניית מוצרים תוצרת הארץ. המטה מאפשר ליצרני מוצרים שעומדים בדרישתו ובדרישות אחרות של משרדי הממשלה השונים לקדם מכירות של מוצריהם על ידי סימונם בתו "מיוצר בישראל".

==ראו גם==
* תוצרת גרמניה
* תוצרת סין

==לקריאה נוספת==

==הערות שוליים==

קטגוריה:ישראל: כלכלה
אוסטין קיימברידג'

אוסטין קיימברידג (באנגלית: Austin Cambridge) היא סדרה של מכוניות משפחתיות אשר יוצרה על ידי יצרנית הרכב הבריטית Austin Motor Company בין השנים 1954 – 1973.

דגמי "אוסטין קיימברידג'" אשר יוצרו בין השנים 1954 – 1958 הוגדרו כמכוניות משפחתיות קטנות. דגמי "אוסטין קיימברידג'" אשר יוצרו בין השנים 1954 – 1969 הוגדרו כמכוניות משפחתיות גדולות.

בין השנים 1952 – 1968 Austin Motor Company הייתה בבעלות British Motor Corporation . משנת 1968 Austin Motor Company הייתה בבעלות Leyland Motors .

==תצורות "אוסטין קיימברידג'"==
* 4 דלתות - סדאן.
* 5 דלתות - סטיישן.
* 2 דלתות - מסחרית.
* 2 דלתות - טנדר בסגנון "Coupe Utility".
* 2 דלתות - טנדר קונבנציונלי.

==סדרות "אוסטין קיימברידג'"==
* "A40" - יוצרה בין השנים 1954 – 1956, יוצרו 30,666 יחידות בדגמי 4 דלתות סדאן ו-5 דלתות סטיישן.
* "A50" - יוצרה בין השנים 1954 – 1957, יוצרו 114,867 יחידות אשר יוצרו בבריטניה, אוסטרליה, ויפן. מחיר היחידה בשנת 1954 בבריטניה עמד על 720 לירה שטרלינג לדגם 4 דלתות סדאן.
* "A55" - יוצרה בין השנים 1957 – 1958, יוצרו בבריטניה ואוסטרליה.
* "A55" (סדרה שנייה) - יוצרה בין השנים 1959 – 1961 (יוצרו 359,325 יחידות ב-2 הסדרות).
* "A60" - יוצרה בין השנים 1961 – 1969, יוצרו 276,354 יחידות.

== תמונות ==

==ראו גם==
* אוסטין A40 סמרסט
* אוסטין A40 קאנטרימן
* אוסטין A40 ספורט
* אוסטין A30
* אוסטין A40 פארינה
* אוסטין 12
* אוסטין פריוויי

==קישורים חיצוניים==

* 
* 
* 

==הערות שוליים==

קטגוריה:דגמי מכוניות שהושקו ב-1954
קטגוריה:טנדרים
קטגוריה:כלי רכב בריטיים
קטגוריה:כלי רכב המיוצרים באוסטרליה
קטגוריה:מכוניות מסחריות
קטגוריה:מכוניות משפחתיות גדולות
קטגוריה:מכוניות משפחתיות
קטגוריה:מכוניות סטיישן
קיימברידג'
קטגוריה:רכבי BMC
לם לאי יונג

לם לאי יונג (בסינית: 蓝丽蓉; נולדה ב-12 בפברואר 1936) היא פרופסור אמריטה למתמטיקה מסינגפור.

== ביוגרפיה==
לם לאי יונג, ילידת סינגפור, למדה באוניברסיטת סינגפור. בשנת 1957 היא המשיכה את לימודיה באוניברסיטת קיימברידג' ובשנת 1966 סיימה את העבודה לתואר שלישי בסינגפור. החל מאותה שנה היא התחילה ללמד באוניברסיטת סינגפור ובשנת 1988 קודמה לדרגת פרופסור. היא פרשה לגמלאות בשנת 1996 לאחר 35 שנות עבודה.

לם לאי יונג ידועה בעיקר בפרסומים שלה בתחום ההיסטוריה של המתמטיקה. בשנים 1974–1990 היא הייתה בין העורכים של Historia Mathematica. בשנת 2001 הוענק לה "פרס קנת' מאי" (ביחד עם אוביראטן ד'אמברוזיו).

== קישורים חיצוניים ==
* [https://web.archive.org/web/20120321111930/http://sciences.aum.edu/~sbrown/Hindu%20Arabic%20and%20Chinese.pdf מאמר על היסטוריה של מתמטיקה מזרחית] 

קטגוריה:מתמטיקאיות
קטגוריה:היסטוריונים של המתמטיקה
קטגוריה:סינגפורים שנולדו במאה ה-20
קטגוריה:ילידות 1936
קטגוריה:ילידי 1936
WeRecoverData

ווי ריקבר דאטה (באנגלית: WeRecoverData) היא חברת אבטחת מידע אמריקאית, העוסקת בשחזור קבצים וחקירה דיגיטלית.

החברה הוקמה בשנת 2003 ומעסיקה כ-350 עובדים, ומבין לקוחותיה נמנות חברות מרכזיות כגון: גוגל, הילטון, קוקה-קולה, דל, קנון ועוד.

מטה החברה הראשי נמצא בעיר ניו יורק, ארצות הברית, מלבדו לחברה נציגות במדינות קנדה וישראל.

בנוסף לשחזור הקבצים הסטנדרטי, מספקת החברה פתרונות שחזור נתונים באופן מרוחק ובמקרים קיצוניים תבצע תהליך הנדסה לאחור של קושחת הכונן על מנת לשחזר את תוכנו.

== ראו גם ==
* שחזור קבצים
* מחיקה מלאה של נתונים
* זיהוי פלילי במחשבים
* קוד תיקון שגיאות

== קישורים חיצוניים ==
* 
* [https://www.business.com/reviews/werecoverdata-com/ סיקור על פעילות החברה] באתר Business.com 

== הערות שוליים ==

קטגוריה:ארצות הברית: מדע וטכנולוגיה
קטגוריה:חברות טכנולוגיה
בשאר מוראד

בשאר מוראד (בערבית פלסטינית: بشار مراد נולד ב-7 בפברואר 1993) הוא מוזיקאי, זמר, ופזמונאי ממזרח ירושלים.

בין השירים שמבצע וקנו תהודה שירים פרי עטו ופרי הלחנתו ועיבודו. בשירים אלה עוסק באופן פורץ דרך בסוגיות של החברה המסורתית ומגדר, וכן בחיי הפלסטינים. שמו יצא בזירה הבינלאומית לאחר שיתוף הפעולה עם להקת הטארי, נציגת איסלנד בתחרות האירוויזיון שנערכה בתל אביב-יפו, בשיר "קלפי/צאמד", במקביל להנפה המחאתית של דגל פלסטין באירוע הגמר ההמוני.

==ראשית חייו==
מוראד נולד בדחיית אל בריד לפאדיה דאיבס ולסעיד מוראד, וגדל בבית חנינא.

אביו, סעיד, הוא מוזיקאי ומייסד להקת סאברין שהתפרסמה בישראל בשנות ה-80 וה-90, ונחשבת לחלוצה במוזיקה הפלסטינית האלטרנטיבית. בשאר נולד בתקופת שיא פועלה של הלהקה, והתבגר בסביבה שופעת מוזיקה, שירה ותרבות.
מוראד מעיד על עצמו שהמוזיקה הייתה מפלט חיוני עבורו בילדותו ובחרותו, תחת מגף המשטר הצבאי וכחריג בחברה שמרנית בה לקהילה מעורבות משמעותית בחיי הפרט.

עם השלמת חוק לימודיו בבית הספר האמריקאי בירושלים התקבל לברידג'ווטר קולג' בווירג'יניה, והשלים תואר ראשון. בתקופה זו גיבש את עמדתו שמרכז חייו יהיה בפלסטין ושברצונו שגוף היצירה שלו ייכתב בערבית פלסטינית.

ב-2014 שב להתגורר במזרח ירושלים.

==חייו המקצועיים==
בתחילת הכשרתו האומנותית החל בביצועי גרסאות כיסוי לשירים מוכרים, בעיקר באנגלית, אותם העלה לערוץ היוטיוב שלו החל משנת 2009, ובהמשך החל לעבד גרסאות הכיסוי בסגנון מזרח תיכוני. במשך שנה למד בבית הספר רימון, והיה לתלמיד הפלסטיני הראשון בו מיהודה ושומרון.

עתה, מרבית ביצועיו הם של שירים שכתב, הלחין ועיבד בעצמו, והופקו באמצעות הלייבל אגודה עבור פיתוח אומנותי סאברין.

חלק משיריו הופקו באמצעות תמיכה מקרנות וארגוני תרבות דוגמת "תוכנית לפרסי הפקות מקור תרבותיות" שאפשרה את הוצאתו לאור של השיר "חבורת בטלנים", מילות השיר, כמו הקליפ, מציגות דמויות שוליים הבוחרות בדרכן.
שירו "אני גבר גבר" הופק בשיתוף ובאמצעות ארגון הנשים של האו"ם, ומאייר את המציאות המגדרית הנוקשה מעיניו של בן 10, ומציאות חלופית לה.

את הסרטונים המלווים את שיריו הוא מתסרט ומביים, ומפיק בסיוע אומנים ואומניות פלסטיניות מקומיות.

ב-2024, מוראד השתתף בקדם האירוויזיון האיסלנדי Söngvakeppnin, עם שירו "Wild West". השתתפותו הייתה שנויה במחלוקת, בעיקר בגלל התבטאויות פוליטיות רמוזות בשיר ובהופעה ובגלל העובדה שהוא לא מאיסלנד. הוא עלה לגמר של הקדם, אך הפסיד להרה ביורק. אחרי התחרות, הזמר עתר לרשות השידור האיסלנדית RÙV בטענה שהתוצאות לא היו הוגנות, אבל הם דחו את הטענה. בנוסף היו קריאות מטעם מצביעי מוראד לפסול את הניצחון של ביורק בטענה שחלק מהקולות נספרו לטובתה במקום לטובתו של מוראד.

==קישורים חיצוניים==
* 

==הערות שוליים==

קטגוריה:זמרים פלסטינים
קטגוריה:מוזיקאים
קטגוריה:מלחינים
קטגוריה:מעבדים מוזיקליים
קטגוריה:פזמונאים
קטגוריה:פעילים למען זכויות להט"ב
קטגוריה:מוזיקאים להט"בים
קטגוריה:זמרים להט"בים
קטגוריה:פזמונאים להט"בים
קטגוריה:להט"בים ערבים
קטגוריה:פלסטינים שנולדו ב-1993
Izh 2125

Izh 2125 (ברוסית: ИЖ-2125 Комби, קרוי גם: Izh 2125 קומבי) היא מכונית קומפקטית בתצורת סטיישן מתוצרת יצרנית הרכב הסובייטית IZh אשר יוצרה בין השנים 1973 – 1997.

=="Izh 2125"==

* מיקום מפעל היצרן בעיר איז'בסק, משמשת כבירת רפובליקת אודמורטיה. העיר נמצאת במרכזו של מזרח החלק האירופאי של רוסיה סמוך להרי אורל.
* דגם "Izh 2125" נחשב לדגם הצ'בק הסובייטי הראשון שיוצר ברוסיה.
* דגם "Izh 2125" זכה להצלחה בולטת במכירות ברוסיה בין השנים 1974 – 1980 בגלל עמידותו, יכולתו בשטח, הגדלת כושר המטען.
* ה-"Izh 2125" הייתה המכונית הראשונה של היצרנית "Izh" שנמכרה לייצוא.
* יוצרו 415,000 יחידות.
* 5 דלתות הצ'בק בתצורת סטיישן מקוצר.
* מנוע קדמי.
* מנוע בנזין.
* הנעה 4x2.

== תמונות ==
<gallery mode="packed" heights="120">
קובץ:IZH 21251 green colored (side view).jpg | דגם "Izh 2125"
קובץ:Komby.JPG | דגם "Izh 2125"
קובץ:IZH-2125 in Seversk.JPG | דגם "Izh 2125", שנת 1982
קובץ: IZH21251 3.jpg| דגם "Izh 2125"
קובץ: Komby3.JPG | דגם "Izh 2125"
קובץ: IZH 2125 Combi (7915554118).jpg | דגם "Izh 2125"
קובץ: IZH-Comby-2125-front.jpg| דגם "Izh 2125"
קובץ: Komby2.JPG| דגם "Izh 2125"
קובץ: IZH 21251 (blue colored).jpg| דגם "Izh 2125"
קובץ:IZH21251 2.jpg | דגם "Izh 2125"
</gallery>

==קישורים חיצוניים==

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות סטיישן
קטגוריה:מכוניות סובייטיות
אן דה פואה

אן דה פואה (בצרפתית: Anne de Foix; 1484 - 26 ביולי 1506) הייתה מלכת הונגריה ובוהמיה כאשתו השלישית של אולסלו השני, מלך בוהמיה והונגריה.

== ביוגרפיה ==
אן נולדה בשנת 1484, והייתה בתם של גאסטון דה פואה, רוזן קנדאל וקתרין דה פואה, רוזנת קנדאל, בתם של גאסטון הרביעי, רוזן פואה ולאונור, מלכת נווארה. אן גדלה בחצר המלוכה הצרפתית בבלואה, והיא למדה לטינית וקלאסיקות.

על פי הדיווחים, אחיינו של המלך הצרפתי, הדוכס מלונגוויל, היה מאוהב בה וביקש להתחתן איתה, אך הוא נמנע מכיוון שתוכננו נישואין פוליטיים עבור אן. המלך הקשיש, הגרוש וללא יורשים, אולסלו השני, מלך בוהמיה והונגריה מהשושלת היגלונית, חיפש אחר אשה המסוגלת להוליד לו בן. הכוונות שלו נקבעו בברית רבת עוצמה, ואן, שהייתה קשורה קשר הדוק עם בני המלוכה הצרפתיים, הייתה בחירה טובה. אן התארסה עמו בשנת 1500, חוזה הנישואין אושר בשנת 1501, והיא התחתנה עם אולסלו בחצר המלוכה הצרפתית בבלואה בשנת 1502. בדרכה להונגריה, היא חגגה הרבה באיטליה ובונציה, וגרמה לסכסוך בין צרפת והונגריה מי צריך לשלם את ההוצאות. ב-29 בספטמבר 1502 התחתנה אן עם אולסלו בסקשפהרוואר והיא הוכתרה שם למלכת הונגריה באותו היום. 

אן הביאה עמה חצרנים ויועצים צרפתים להונגריה. היחסים היו מאושרים לפחות מבחינת המלך, ולפי הדיווחים הוא ראה בה כחבר, עוזר ויועץ מהימן. היא נטלה על עצמה חובות בוונציה, ואמרה כי היא מעדיפה את העיר הזו כל חייה. בשנת 1506 הונחה חתימתה על מסמך לצד המלך בנוגע לברית עם בית הבסבורג. ב-23 ביולי 1503 אן ילדה בת, המכונה אנה, נסיכת בוהמיה והונגריה, וב-1 ביולי 1506 ילדה את בנה לאיוש השני, מלך בוהמיה והונגריה. היא נהנתה מפופולריות רבה, אך הריונותיה הרסו את בריאותה. היא נפטרה בבודה ב-26 ביולי 1506, קצת יותר משלושה שבועות לאחר לידת בנה עקב סיבוכים מהלידה, בגיל 22.

== משפחתה ==
אף שאן הייתה אשתו השלישית של אולסלו השני, היא ילדה את ילדיו הלגיטימיים היחידים ששרדו, ששניהם נולדו בבודה :
* אנה, נסיכת בוהמיה והונגריה (1503–1547), התחתנה עם פרדיננד הראשון, קיסר האימפריה הרומית הקדושה.
* לאיוש השני, מלך בוהמיה והונגריה (1506–1526), נהרג בקרב מוהאץ'.

== אילן יוחסין ==

==קישורים חיצוניים==

* 

==הערות שוליים==

קטגוריה:נשות מלכים הונגרים
קטגוריה:הונגרים ממוצא צרפתי
קטגוריה:נשים הונגריות במאה ה-16
קטגוריה:ילידי 1484
קטגוריה:נפטרים ב-1506
Yayo

Yayo הוא שיר שהוקלט על ידי הזמרת-יוצרת האמריקאית לנה דל ריי, מתוך Lana Del Ray, ו-Paradise. במקור, יצא השיר ב-21 באוקטובר 2008, ולאחר מכן יצא פעמיים נוספות: ב-4 בינואר 2010 וב-9 בנובמבר 2012.

השיר הגיע למקום ה-120 במצעד השירים שבצרפת.

== רקע וכתיבה ==
השיר במקור נכתב על ידי לנה דל ריי והופק על ידי דייוויד קאנה. הגרסה המחודשת של השיר, אשר יצאה כמה שנים לאחר צאתו המקורית, הופקה מחדש על ידי אמיל הייני ודן הית'. כמו כן, הגרסה המקורית ארוכה מזו שיצאה לאחר מכן.

האודיו של השיר אשר הועלה ליוטיוב הצליח לצבור למעלה מ-5.6 מיליון צפיות. בספוטיפיי צבר השיר למעלה מ-38 מיליון השמעות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!מקור
|-
! rowspan="3" |עולם
|21 באוקטובר 2008
| rowspan="2" |5 פוינטס
|
|-
|4 בינואר 2010
|
|-
|9 בנובמבר 2012
|אינטרסקופ • פולידור
|
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים שהופקו על ידי אמיל הייני
קטגוריה:שירים על סמים
דסמוסטילוס

דסמוסטילוס (שם מדעי: Desmostylus) הוא סוג נכחד של פרסתן ימי מהסדרה הנכחדת דסמוסטיליים שבקבוצת האפרותריה. הוא חי בין סוף האוליגוקן עד סוף המיוקן באוקיינוס השקט מחופי מערב אמריקה הצפונית ועד איי יפן. הוא תואר בידי עתניאל מארש ב-1888. במשך הזמן התגלו שלושה מינים שונים מהסוג, כאשר מינים נוספים שתוארו נחשבים כיום לבלתי תקפים.

הדסמוסטילוס היה דומה במראהו להיפופוטם קטן ובעל לסתות צרות והוא הגיע לאורך 1.8 מטרים ולמשקל של 200 ק"ג. היה לו זנב קצר, גוף עגלגל ורגלים ארוכות בעלות פרסות והלסתות היו גדולות ובעלות ניבים בולטים בקצוות הפה. אולם למרות הדמיון להיפופוטם הוא נחשב לקרוב יותר לתחשאים המודרניים ואף לפילאים.

בניגוד לכל יונק ימי מודרני (למעט התחשאים) הוא היה אוכל צמחים כמו אצות וצמחי מים. הוא נחשב למותאם יחסית לשחייה ולהתאמה למים מאשר שאר קרוביו לסדרה ששחו באיטיות. ככל הנראה חי במים עד לעומק 30 מטרים, בקרבת החופים או אפילו במים מתוקים ושפכי נהרות.

המאובנים של יצור זה התגלו בחצי האי באחה קליפורניה ובמדינות קליפורניה, אורגון ווושינגטון שבארצות הברית וגם מזרחה עד ליפן.

==קישורים חיצוניים==

* 

קטגוריה:בעלי חיים שתוארו ב-1888
קטגוריה:טקסונים שתוארו בידי עותניאל צ'ארלס מארש
קטגוריה:דסמוסטיליים
קטגוריה:יונקים שחיו באוליגוקן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מגה-פאונה ימית של הפלאוגן
קטגוריה:מגה-פאונה ימית של הנאוגן
קטגוריה:מאובני טקסונים שתוארו ב-1888
A Jihad for Love

A Jihad for Love (בעברית: ג'יהאד לאהבה) הוא סרט תיעודי אמריקאי שיצא ב-2008. הסרט בוים על ידי הבמאי ההודי-אמריקאי פרבאז שארמה . הסרט הוא הסרט העולמי הראשון שמדבר על להט"ב ואסלאם.

ב-2008, הסרט נאסר לצפייה בסינגפור מאחר שהסרט מתאר את חוסר האיזון של האסלאם כלא סובלני. בנוסף, המרואיינים בסרט ניסו להשתמש בדת האסלאמית כדי להצדיק את נטייותם המינית.

ב-2009, הסרט זכה בפרס הסרט התיעודי המוצלח ביותר בפרסי התקשורת של הליגה ההומו-לסבית נגד השמצה.

== ראו גם ==

* להט"ב ואסלאם
* A Sinner in Mecca

== קישורים חיצוניים ==
* 

<div class="mw-content-ltr">
* [https://firstrunfeatures.com/presskits/dvd_presskits/jihadforlove.pdf A JIHAD FOR LOVE], firstrunfeatures.com
</div>

== הערות שוליים ==

קטגוריה:סרטי 2008
קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סרטים שצונזרו
קטגוריה:סרטים על להט"ב ואסלאם
Bel Air

Bel Air (בעברית: בל אייר) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise ו-Tropico. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס.

השיר הגיע למקום ה-184 במצעד הסינגלים הבריטי.

== רקע וכתיבה ==
השיר נכתב על ידי לנה דל ריי ביחד עם הית' שהפיק אותו. הווידאו קליפ שיצא עבור השיר, מכיל בתוכו קטעים מתוך הקליפ של "Summertime Sadness". נכון לאפריל 2020, הצליח הקליפ לצבור למעלה מ-10 מיליון צפיות.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-35 מיליון השמעות.<ref></ref>

== ביקורות ==
השיר זכה לביקורות מעורבת, תוך שבחלקן זכה למילים חיוביות.<ref></ref><ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|9 בנובמבר 2012
|הורדה דיגיטלית
|אינטרסקופ • פולידור
|
|}

== קישורים חיצוניים ==

== הערות שוליים ==

קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי לנה דל ריי
קטגוריה:שירים על קליפורניה
קטגוריה:בלדות פופ